Case ID: 1103000
Sentence 17: Bundan sonra o, pensiya təyin edilməsi üçün sənədlərini Azərbaycan Respublikasının Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fonduna təqdim etmiş, Azərbaycan Respublikası Dövlət Gömrük Komitəsindən təqdim edilən məlumat vərəqi əsasında ona vəzifə maaşı, rütbə maaşı, xidmət illərinə görə əlavə, ərzaq payı əvəzinə verilən pul kompensasiyası və aylıq vəzifə maaşlarına əlavə olan Azərbaycan Respublikası Prezidentinin “Azərbaycan Respublikasının Dövlət Gömrük Komitəsi əməkdaşlarının sosial müdafiəsinin gücləndirilməsi, gömrük işi sahəsində prosedurların sadələşdirilməsi və şəffaflığın artırılması ilə əlaqədar bəzi tədbirlər haqqında” 25 fevral 2011-ci il tarixli, 388 nömrəli Fərmanına (sonradan dəyişiklik edilmiş 29 fevral 2016-cı il tarixli, 810 nömrəli Fərmanına) əsasən 50 faiz təminat xərcliyinə daxil edilmiş və bunlara əsasən ona müvafiq pensiya təyin olunmuşdur.Lakin, İddiaçı məlumat vərəqəsində qeyd olunan pul təminatının (təminat xərcliyi) düzgün tərtib olunması ilə razılaşmayaraq, əmək pensiyasının yenidən hesablanması və yeni məlumat vərəqəsinin Azərbaycan Respublikası Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondunun Xüsusi Şərtlərlə Təyinat İdarəsinə göndərilməsi xahişi ilə yenidən Dövlət Gömrük Komitəsinə ərizə ilə müraciət etmişdir (Ərizənin surəti əlavə olunur).